stanford-oval/wikipedia huggingface dataset:
צוללת לחקר האגמים בטיטאן
רקע

במסגרת החיפוש אחר חיים מחוץ לכדור הארץ מקובל להניח מספר הנחות יסוד שיאפשרו חיים. במסגרת הנחות יסוד אלה מקובל להניח שהתנאי הבסיסי להתפתחות חיים הוא נוכחות מים נוזליים. הירח טיטאן, אף על פי שאינו נכלל בגבולות האזור הישיב של מערכת השמש, הוא הירח היחידי במערכת השמש שידוע כי קיימת בו אטמוספירה (מורכבת מ־94% חנקן ו־6% מתאן). גשושית הויגנס שהונחתה על טיטאן ב-2005 איששה את ההערכות כי יש בו מערכת אקלים, ימים ואגמים, ורבים מחומרי הגלם של החיים, כולל חנקן, פחמן ומימן. רבים מאלה כלואים מתחת לשכבת קרח, אך לא כולם.
בצפון טיטאן יש אגם גדול בשם ימת קראקן (אנ') המכיל תרכובת אורגנית של מתאן ואתאן והטמפרטורה הממוצעת בו היא 180 מעלות צלזיוס מתחת לאפס, כתוצאה מהאנרגיה המעטה שמגיעה מהשמש. מחקרים הצביעו שחיים יכולים להיווצר בטיטאן בזכות החומרים האורגניים שנמצאים בו ובזכות אנרגיה תרמית שעשויה להיפלט מבטן האדמה וליצור טמפרטורה נוחה לקיום חיים, כמו גם בירח נוסף של שבתאי, אנקלדוס, שם ייתכן שאוקיינוס כלוא מתחת לשכבת הקרח. גשמי המתאן יורדים בעיקר בקטבים, בעוד ישנם אזורים נרחבים בטיטאן שלא יורדים בהם גשמים כלל. לכן נאגרים בקטבים אגמים וימים, הגדול שבהם הוא ימת קראקן בו מתוכננת להתבצע המשימה. רוחבה של ימת קראקן הוא 1,170 ק"מ, כגודל הימות הגדולות באמריקה הצפונית, ועומקה עשוי להיות כ־300 מטר.
המשימה

התכנון הוא לשגר באמצעות משגר אטלס 5 רכב חלל הדומה ל־X-37 לא מאויש שישרוד כניסה על־קולית לאטמוספירה של הירח, לפני שישגר את הצוללת, בזמן שהוא צונח לקרקעית האוקיינוס בטיטאן. הצוללת תצויד במערכת של איסוף דגימות מהקרקע, חיישנים ומצלמה ותעביר באמצעותם מידע אודות ההרכב הכימי של הימים; כמו כן, הצוללת גם צפויה לחקור את מזג האוויר, מחזורי הגאות והשפל, קווי החוף והאיים הנעלמים המסתוריים שנצפו על טיטאן. הצוללת מתוכננת להיות צוללת גרעינית.
שימושים נוספים

אם המשימה תצליח, היא תוכל להוות בסיס משמעותי למשימת מחקר מתחת לשכבת הקרח של אירופה, ירחו של כוכב הלכת צדק. משימה זו תהיה מסובכת לא פחות, מאחר שיהיה צורך לפתח טכנולוגיה מתאימה לשם קידוח בתוך שכבת הקרח וכן לאפשר לצוללת לשדר נתונים בחזרה לכדור הארץ. בנוסף יהיה צורך למפות את הקיים מתחת לפני השטח כדי לאתר מקומות קידוח מתאימים.
לקריאה נוספת

J.W. Hartwig, et al, "Exploring the depths of Kraken Mare – Power, thermal analysis, and ballast control for the Saturn Titan submarine", Cryogenics 74, 2016
הערות שוליים

1 2  תוכנית נאס"א: לשגר צוללת לחלל עד 2040, באתר ynet, 13 בפברואר 2015
1 2 3  רפאל קאהאן והראל עילם, ים של כוכבים: נאס"א שולחת צוללת לטיטאן, באתר כלכליסט, 16 בפברואר 2015
↑  Leonard David, NASA Space Submarine Could Explore Titan's Methane Seas, in: SPACE.COM website, February 18, 2015 (באנגלית)
↑  עמרי ונדל, "גליליאו", כל התשובות לשאלה האם יש חיים בחלל?, באתר ynet, 29 באוקטובר 2007
↑  חיים מזר, ‏טיטן – ממצאים 2015, באתר "הידען",  16 בינואר 2016
↑  Clara Moskowitz, Exotic Life Could Sprout From Titan Chemistry, in: SPACE.COM website, June 25, 2009. (באנגלית)
↑  Greg White, NASA considers exploring two of Saturn’s moons that may support life, in: SPACE.COM website, April 22, 2016. (באנגלית)
↑  חוקרים: קיימת אנרגיה להקמת מושבה בטיטאן, באתר ynet, 12 ביולי 2017
↑  יעל פטר, ‏"רכיבי החיים" קיימים על הירח של שבתאי, אנסלדוס, באתר "הידען",  12 בפברואר 2010
↑  Kraken Mare, in:"Gazetteer of Planetary Nomenclature ", Last Updated Apr 11, 2008 (באנגלית)
↑  דר. משה נחמני, ‏כדור פורח וצוללת יסיירו בטיטאן, אסטרואידים ופסולת חלל יילכדו ברשת, באתר "הידען",  11 ביוני 2014
↑  Jeremy Hsu, Astrobiology Magazine, Nuclear-Powered Robot Ship Could Sail Seas of Titan, in: SPACE.COM website, October 14, 2009. (באנגלית)
↑  טל ענבר, זה מטוס? זה בלון? זו צוללת, מתוך "גליליאו", באתר Time Out תל אביב, 28 באפריל 2015
צ'נדו

מיגל פורלאן נוגרה (בספרדית: Miguel Porlán Noguera; נולד ב-12 באוקטובר 1961), הידוע בכינוי צ'נדו, הוא כדורגלן עבר ספרדי ששיחק בעמדת המגן הימני.
צ'נדו שיחק לאורך כל הקריירה במדי ריאל מדריד, במדיה זכה בשלושה תארים אירופיים וב-15 תארים מקומיים. בנוסף, ייצג צ'נדו את נבחרת ספרד בשני טורנירי מונדיאל.
קריירת משחק

צ'נדו החל את הקריירה בקבוצת הנוער של ריאל מדריד כשהיה בן 15, ובשנת 1979 החל לשחק עבור קבוצת הבת של המועדון, ריאל מדריד קסטיליה. את הופעת הבכורה שלו בקבוצה הראשונה של המועדון ערך לקראת סיום עונת 1981/1982, ב-11 באפריל 1982. עונה אחר כך, כשעדיין היה בסגל קסטיליה, ערך שתי הופעות ליגה נוספות במדי הקבוצה הראשונה.
צ'נדו החל את עונת 1983/1984 כשחקן מחליף בריאל מדריד, אך קיבל את המקום בהרכב למשך חלקים גדולים של העונה עקב פציעות בסגל. עונה אחר צ'נדו כבר היה שחקן הרכב קבוע בקבוצה, ואף זכה עימה בגביע אופ"א. במשחק הגמר הכפול מול וידאוטון, צ'נדו פתח בשני המשחקים וסייע לקבוצתו בניצחון המצטבר 3-1.
עונה אחר כך שמרה ריאל על גביע אופ"א, וצ'נדו פתח רק במשחק הגומלין בניצחון המצטבר 5-3 על פ.צ. קלן. באותה עונה זכה צ'נדו לראשונה עם ריאל בתואר אליפות ספרד, הראשונה מתוך חמש רצופות. עד לעונת 1991/1992, כולל עונה זו, היה צ'נדו לשחקן הרכב קבוע, כשפתח בהרכב ב-297 מתוך 320 משחקים אפשריים, ובשנים אלו זכה עם הקבוצה, בנוסף לחמש האליפויות ולשני גביעי אופ"א, גם בגביע הספרדי ובגביע הליגה הספרדית.
החל מעונת 1992/1993, הפך צ'נדו לשחקן ספסל, ובשלוש עונות רשם רק 34 הופעות ליגה, לאחר שהפך לאופציה השנייה מהספסל בעמדה שלו. למרות זאת, השפעתו המנטלית ויכולות המנהיגות שלו על הספסל הפכו אותו לחלק חשוב מסגל הקבוצה. בעונת 1997/1998, זכתה ריאל בתואר אלופת אירופה. צ'נדו, שרשם רק שש הופעות בכל המסגרות לא שותף במשחק הגמר מול יובנטוס, ולאחריו הודיע על פרישה ממשחק פעיל בגיל 37. לאחר פרישתו מונה לתפקיד בצוות הניהולי של הקבוצה, תפקיד אותו מילא במשך מעל לעשור.
ב-18 במאי 2011 נערך משחק ידידות בין ריאל מדריד לבין נבחרת מורסיה, למען נפגעי רעידת האדמה במורסיה כשבוע קודם לכן. מאמן ריאל, ז'וזה מוריניו, העלה את צ'נדו, יליד מורסיה, לשמונה הדקות האחרונות של המשחק.
קריירת משחק > נבחרת ספרד

הופעת הבכורה של צ'נדו במדי נבחרת ספרד הייתה ב-22 בינואר 1986 בניצחון ביתי על ברית המועצות במשחק ידידות.
בהמשך השנה, זומן צ'נדו לטורניר מונדיאל 1986 על ידי מאמן הנבחרת מיגל מוניוס, כשחקן מחליף לטומאס רניונס. ספרד העפילה בטורניר עד לשלב רבע הגמר, בו הפסידה לבלגיה בפנדלים. המשחק מול בלגיה היה היחיד בטורניר בו שותף צ'נדו, שפתח בהרכב ושיחק לכל אורך המשחק וההארכה, ואף כבש את הפנדל השלישי לזכות ספרד בדו-קרב.
צ'נדו הוסיף לשחק בשורה של משחקי ידידות ורשם שלוש הופעות במשחקי מוקדמות מונדיאל 1990. הוא זומן למונדיאל 1990 על ידי המאמן לואיס סוארס מירמונטס, פתח ושיחק לכל אורך ארבעת המשחקים של ספרד בטורניר, עד להדחתה בשמינית הגמר. המשחק בשמינית הגמר מול יוגוסלביה היה האחרון של צ'נדו במדים הלאומיים של ספרד.
בסך הכל בארבע שנותיו בנבחרת ערך צ'נדו 26 הופעות.
תארים

אליפות אירופה: 1997/1998
גביע אופ"א (2): 1984/1985, 1985/1986
אליפות ספרד (7): 1985/1986, 1986/1987, 1987/1988, 1988/1989, 1989/1990, 1994/1995, 1996/1997
הגביע הספרדי (2): 1988/1989, 1992/1993
גביע הליגה הספרדית: 1984/1985
הסופר קאפ הספרדי (5): 1988, 1989, 1990, 1993, 1997
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1980/1981 | ריאל מדריד קסטיליה | ספרדהליגה הספרדית השנייה | 26 | 0 | - | - | 2 | 0 | - | - | 28 | 0 |
| 1981/1982 | ריאל מדריד קסטיליה | ספרדהליגה הספרדית השנייה | 7 | 0 | - | - | - | - | - | - | 7 | 0 |
| 1981/1982 | ריאל מדריד | ספרדהליגה הספרדית | 1 | 0 | - | - | - | - | - | - | 1 | 0 |
| 1982/1983 | ריאל מדריד קסטיליה | ספרדהליגה הספרדית השנייה | 34 | 1 | - | - | - | - | - | - | 34 | 1 |
| 1982/1983 | ריאל מדריד | ספרדהליגה הספרדית | 2 | 0 | - | - | - | - | 2 | 0 | 4 | 0 |
| 1983/1984 | ריאל מדריד | ספרדהליגה הספרדית | 21 | 0 | 5 | 0 | 0 | 0 | 0 | 0 | 26 | 0 |
| 1984/1985 | ריאל מדריד | ספרדהליגה הספרדית | 25 | 0 | 1 | 0 | 11 | 0 | 6 | 0 | 43 | 0 |
| 1985/1986 | ריאל מדריד | ספרדהליגה הספרדית | 30 | 0 | 5 | 0 | 10 | 0 | 0 | 0 | 45 | 0 |
| 1986/1987 | ריאל מדריד | ספרדהליגה הספרדית | 40 | 0 | 6 | 0 | 8 | 0 | 0 | 0 | 54 | 0 |
| 1987/1988 | ריאל מדריד | ספרדהליגה הספרדית | 31 | 1 | 7 | 0 | 8 | 0 | 0 | 0 | 46 | 1 |
| 1988/1989 | ריאל מדריד | ספרדהליגה הספרדית | 26 | 0 | 7 | 0 | 5 | 0 | 0 | 0 | 38 | 0 |
| 1989/1990 | ריאל מדריד | ספרדהליגה הספרדית | 37 | 1 | 5 | 0 | 4 | 0 | 0 | 0 | 46 | 1 |
| 1990/1991 | ריאל מדריד | ספרדהליגה הספרדית | 36 | 0 | 0 | 0 | 5 | 0 | 0 | 0 | 41 | 0 |
| 1991/1992 | ריאל מדריד | ספרדהליגה הספרדית | 37 | 0 | 7 | 0 | 10 | 0 | 0 | 0 | 54 | 0 |
| 1992/1993 | ריאל מדריד | ספרדהליגה הספרדית | 12 | 0 | 4 | 0 | 2 | 0 | 0 | 0 | 18 | 0 |
| 1993/1994 | ריאל מדריד | ספרדהליגה הספרדית | 12 | 0 | 0 | 0 | 0 | 0 | 1 | 0 | 13 | 0 |
| 1994/1995 | ריאל מדריד | ספרדהליגה הספרדית | 10 | 1 | 0 | 0 | 2 | 0 | 0 | 0 | 12 | 1 |
| 1995/1996 | ריאל מדריד | ספרדהליגה הספרדית | 23 | 0 | 2 | 0 | 4 | 0 | 0 | 0 | 29 | 0 |
| 1996/1997 | ריאל מדריד | ספרדהליגה הספרדית | 16 | 0 | 2 | 0 | 0 | 0 | 0 | 0 | 18 | 0 |
| 1997/1998 | ריאל מדריד | ספרדהליגה הספרדית | 4 | 0 | 1 | 0 | 1 | 0 | 0 | 0 | 6 | 0 |
| סך הכל | סך הכל | סך הכל | 430 | 4 | 52 | 0 | 72 | 0 | 9 | 0 | 563 | 4 |
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1986 | 5 | 0 |
| 1987 | 6 | 0 |
| 1988 | 3 | 0 |
| 1989 | 5 | 0 |
| 1990 | 7 | 0 |
| סה"כ | 26 | 0 |
הערות שוליים

↑  2:2 בין ריאל מדריד ונבחרת מורסיה במשחק ראווה, באתר ONE‏, 18 במאי 2001
| נבחרת ספרד – מונדיאל 1986 |
| --- | --- | --- |
|  1 זוביזרטה •  2 תומאס •  3 קמאצ'ו •  4 מאקדה •  5 ויקטור •  6 גורדיו •  7 סניור •  8 גויקוצ'יאה •  9 בוטרגניו •  10 קרסקו •   11 חוליו אלברטו •  12 סטיין • 13 אורוטי •  14 גאייגו • 15 צ'נדו • 16 רינקון • 17 פרנסיסקו • 18 קלדרה • 19 סלינאס • 20 אלוי • 21 מיצ'ל • 22 אבלנדו • מאמן: מוניוס |  1 זוביזרטה •  2 תומאס •  3 קמאצ'ו •  4 מאקדה •  5 ויקטור •  6 גורדיו •  7 סניור •  8 גויקוצ'יאה •  9 בוטרגניו •  10 קרסקו •   11 חוליו אלברטו •  12 סטיין • 13 אורוטי •  14 גאייגו • 15 צ'נדו • 16 רינקון • 17 פרנסיסקו • 18 קלדרה • 19 סלינאס • 20 אלוי • 21 מיצ'ל • 22 אבלנדו • מאמן: מוניוס | ספרד |
| נבחרת ספרד – מונדיאל 1990 |
| --- | --- | --- |
|  1 זוביזרטה •  2 צ'נדו •  3 חימנס •  4 אנדרינואה •  5 סאנצ'יס •  6 ואסקס •  7 פרדסה •  8 קיקה •  9 בוטרגניו •  10 פרננדו •   11 וייארויה •  12 אלקורטה • 13 אבלנדו •  14 גוריס • 15 רוברטו • 16 באקרו • 17 היירו • 18 ראפה פאס • 19 סלינאס • 20 מנולו • 21 מיצ'ל • 22 אוקוטורנה • מאמן: סוארס |  1 זוביזרטה •  2 צ'נדו •  3 חימנס •  4 אנדרינואה •  5 סאנצ'יס •  6 ואסקס •  7 פרדסה •  8 קיקה •  9 בוטרגניו •  10 פרננדו •   11 וייארויה •  12 אלקורטה • 13 אבלנדו •  14 גוריס • 15 רוברטו • 16 באקרו • 17 היירו • 18 ראפה פאס • 19 סלינאס • 20 מנולו • 21 מיצ'ל • 22 אוקוטורנה • מאמן: סוארס | ספרד |
פריטיוף הולמגרן

| --- | --- |

 לידה:  22 באוקטובר 1831 Västra Ny församling, שוודיה 
 פטירה:  14 באוגוסט 1897 (בגיל 65) Uppsala Cathedral Assembly, שוודיה 
 מקום קבורה:  בית הקברות הישן של אופסלה 
 לימודי רפואה:  אוניברסיטת אופסלה 
 תפקידים:  פיזיולוג 
 פרסים והוקרה:  דוקטור לשם כבוד (6 בספטמבר 1893) 
 בן או בת זוג:  אן-מרגרט הולמגרן (18 באוגוסט 1869–ערך בלתי־ידוע) 
 צאצאים:  איזראל הולמגרן, גרטה הולמגרן, Margit Holmgren-Ekman, גונאר הולמגרן, ביורן פריטהופסן הולמגרן, טורסטן הולמגרן, Frithiof Holmgren 
 
אלאריק פריטיוף הולמגרן (בשוודית: Alarik Frithiof Holmgren;‏ 22 באוקטובר 1831 – 14 באוגוסט 1897) היה רופא ופיזיולוג שוודי ופרופסור באוניברסיטת אופסלה. הוא ידוע בזכות מחקריו על עיוורון צבעים.
מבחן הולמגרן לעיוורון צבעים
ביוגרפיה

הולמגרן נולד באוסטרגטלנד, שוודיה לאנדרס הולמגרן שהיה הכומר של הקהילה ולגוסטבה נורדוואל. הוא סיים את לימודי הרפואה, באוניברסיטת אופסלה, ב-1861. הוא התחיל ללמד באוניברסיטת אופסלה, ובשנת 1864, מונה לפרופסור לפיזיולוגיה. הוא חקר עיוורון צבעים והעבודה הבולטת ביותר שלו הייתה על היחס בין עיוורון צבעים לבין תחבורה ימית ורכבות. במסגרת המחקר שלו הוא היה בלונדון, ברלין, וינה ופריז. בשנת 1874 הוא יצר מבחן, המכונה כיום מבחן הצמר של הולמגרן, לבדיקת עיוורון צבעים. בעקבות תאונת רכבת בלגרלונדה ב-1875, שנגרמה לטענתו בגלל עיוורון הצבעים של הנהג, הוא דגל בצורך למנוע מאנשים עם עיוורון צבעים לעבוד בנהיגה ברכבת.
ביוגרפיה > חיים אישיים

הולמגרן היה חבר באקדמיה המלכותית השוודית למדעים משנת 1880. בשנת 1869 הוא התחתן עם הסופרג'יסטית אן-מרגרט הולמגרן (1850–1940). היו להם שמונה ילדים. גם הוא וגם אשתו נקברו בבית הקברות הישן של אופסלה.
הערות שוליים

1 2  Leif Wallentinsson (בפברואר 2017). "Alarik Frithiof Holmgren, 1831-1897". Kulturarv Östergötland. נבדק ב-1 בדצמבר 2018. {{cite web}}:  (עזרה)
↑  "Holmgren's coloured wool test for colour blindness, Europe, 1871-1900 | Science Museum Group Collection". collection.sciencemuseumgroup.org.uk (באנגלית).
↑  Marta & Erik Ronne. "Ett professorspar före sin tid". ergo.ronne.se. אורכב מ-המקור ב-27 במרץ 2016. נבדק ב-1 בדצמבר 2018. {{cite web}}:  (עזרה)
| --- | --- |
בקרת זהויות :  NLI: 987007328318605171  BIBSYS: 90685582  BnF: cb14629701m (data)  CiNii: DA10275162  GND: 142291137  ISNI: 0000 0001 0196 3974  LCCN: n86841669  NKC: nlk20000089415  NTA: 214207196  SELIBR: 236924  SNAC: w6sg958v  SUDOC: 111511569  VIAF: 20459917   WorldCat (עם VIAF): 20459917 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פריטיוף הולמגרן".
צ'ארלי מקדונל

| --- | --- |

 לידה:  1 באוקטובר 1990 (בת 34) באת', אנגליה, הממלכה המאוחדת 
 מידע אישי
 שם:  צ'ארלי מקדונל
 שם בשפת המקור:  Charlie McDonnell
 מידע יוטיוב
 תקופת הפעילות:  2007–הווה (כ־17 שנים) 
 ז'אנר:  וידאו בלוג, מוזיקה
 שם הערוץ:  charlieissocoollike
 http://charliemcdonnell.com
 
צָ'ארלי מֶקדוֹנל (באנגלית: Charlie McDonnell; נולדה ב-1 באוקטובר 1990) היא מוזיקאית ווידאו-בלוגרית בריטית. חשבון היוטיוב הפופולרי שלה הוא בעל הכי הרבה מנויים מהממלכה המאוחדת (נכון לאוקטובר 2011).
ביוגרפיה

מקדונל נולדה וגדלה בבאת', אנגליה, ולה שני אחים. באוגוסט 2010 עברה ללונדון והיא מתגוררת עם חברה, אלכס דיי.
מקדונל פתחה חשבון יוטיוב בשם "charlieissocoollike" באפריל 2007, בו החלה לפרסם ולוגים (וידאו-בלוג) לקהל קטן של צופים. היא הפכה פופולרי באתר כאשר העלתה ולוג המסביר כיצד להגדיל את כמות הצופים ביוטיוב; הסרטון אף הופיע בדף הבית של יוטיוב בבריטניה. הקהל שלה קפץ מ-150 מנויים ל-4,400 בתוך יומיים בלבד.
לכבוד צבירת 25,000 מנויים, ביצעה מקדונל סדרה של 25 אתגרים שניתנו לה מצופיה תחת השם "Challenge Charlie".
נכון לנובמבר 2021, מספר הצפיות הכולל בערוץ היוטיוב הראשי שלה הוא כ-300 מיליון. נכון לדצמבר 2013, היא מספר 3809 ברשימת היוטיוברים בעלי מספר המנויים הגדול ביותר באנגליה.
באוקטובר 2022, מקדונל יצאה מהארון כטרנסג'נדרית בחשבון האינסטגרם שלה.
קריירה מוזיקלית

מקדונל חברה בלהקת "Chameleon Circuit", שכוללת גם את חברה אלכס דיי, ואת ליאם דריידן, אד (אדפלנט) בלאן ומייקל אראנדה, כולם בעלי וידאו-בלוגים ביוטיוב. שירי הלהקה עוסקים בפרקים ואלמנטים מתוך סדרת הקאלט הבריטית "דוקטור הו". ב-1 ביוני 2009 הוציאה הלהקה אלבום בכורה הנושא את שמה. ב-12 ביולי 2011 הוציאה הלהקה את אלבומה השני "Still Got Legs".
מדי פעם מפרסמת מקדונל בערוץ היוטיוב שלה קטעי וידאו מוזיקליים, ביניהם "שיר על קופים", "שיר על אקנה", "שיר על אהבה", "אהבה כימית", "דואט עם עצמי" (שזכה ליותר מ-6 מיליון צפיות) ועוד, הזוכים לפופולריות. שירים אלו ואחרים הופיעו באלבום הסולו שהוציאה מקדונל ב-1 בדצמבר 2010, תחת השם "This Is Me".
ב-2010 הקימה מקדונל ביחד עם שלושה וידאו-בלוגרים אחרים להקה בשם "Sons Of Admirals". הסינגל הראשון שלהם יצא באמצעות יוטיוב ב-14 ביוני 2010 בערוץ של מקדונל; הסינגל כלל גרסת כיסוי לשיר "Here Comes My Baby" של הזמר קט סטיבנס. הלהקה ביצעה גרסאות כיסוי לשירים נוספים, בהם לשיר הנושא של סדרת הילדים "ארתור", "Believe In Yourself". חברי הלהקה הודיעו על פירוקה הרשמי בתחילת חודש מאי, 2011.
אזכורים בתקשורת

מקדונל התראיינה ברשת BBC על מעמדה ככוכבת עולה ביוטיוב. ב-10 באוקטובר 2010 הופיעה עם להקתה בעיתון הבריטי "סאן". בנוסף הוזמנה ל"אזור המיוחד של E3" והייתה אחת מ-30 אנשי VIP מכל העולם שניסו את Natal; את מעשיה ב-E3 תיארה מקדונל בערוץ יוטיוב נפרד, הנקרא "CharlieAtE3".
בשנת 2009 הנחתה מקדונל את מאחורי הקלעים של הסדרה דוקטור הו.
הערות שוליים

1 2  מתוך הווידאו-בלוג של מקדונל ביוטיוב, בפרק "פרופיל"
↑  YouTuber Charlie McDonnell Comes Out as Transgender,‏ 7 באוקטובר 2022
| --- | --- |
בקרת זהויות :  LCCN: no2016161402  NLK: KAC2018L5369  SUDOC: 228957206  VIAF: 6724148209315000460008   WorldCat (עם VIAF): 6724148209315000460008
קדוש מגן

אגאתה הקדושה ששדיה נכרתו בעת עינוייה, הייתה במאה ה-20 לקדושה המגנה של חולות סרטן השד
קדוש מגן של קבוצת אנשים מסוימת, בכנסיות נוצריות המאמינות בתיווך על ידי קדושים, הוא קדוש נוצרי שלו יחס מיוחד אל אותה קבוצה והחברים בה, והנחשב לקשוב יותר לתפילותיהם של אנשים אלה. קדוש מגן מקושר פעמים רבות למקומות גאוגרפיים - ממדינות, דרך ערים כפרים או רבעים ועד אתרים ספציפיים (כגון בית תפילה כלשהו או אתר טבע), למקצועות או עיסוקים (חיילים, בנאים, כוורנים, יוצקי שעווה וכו'), חולים במחלה או בעלי מום, ולקבוצות אחרות. קדושים מגנים רבים מופקדים על בריאותם של בעלי חיים (חיות בית, צאן, דבורים וכו'), אם כי ברור שהכוונה היא כי הם קשובים לבעליהם.
הקשר בין קדוש מגן לבין נושא פטרונותו עשוי לנבוע ממאפיינים שונים:
מאפיינים הקשורים בחייו – מקום לידתו, מותו או קבורתו, אזור פעולתו, עיסוקו, אופן מותו, (בדרך כלל בשל אמונתו הדתית) ועוד. לדוגמה פטריק הקדוש שפעל באירלנד הוא הקדוש המגן של מדינה זו ועמה; לוצ'יה הקדושה מסירקוזה היא הקדושה המגנה של סירקוזה בה נולדה ומתה.
באגדות ומסורות שנקשרו בו. לדוגמה, דיוניסיוס הקדוש שצעד כשהוא אוחז בראשו הערוף ברחובות פריז, הוא מגנם של הסובלים מכאב ראש.
על דרך של היקש או קביעה של מוסדות הכנסייה. לדוגמה פיאכריוס הקדוש (Fiachrius), מגנם של נהגי המוניות, נקבע ככל הנראה ככזה בשל כך שמוניות המרכבה הראשונות בפריז, חנו מחוץ למלון Hotel de Saint Fiacre בעיר הנושא את שמו. אגאתה הקדושה, אשר שדיה נכרתו בעת עינוייה, הפכה ככל הנראה בדרך של היקש גם למגנתם של יוצקי הפעמונים.
קביעה שרירותית לחלוטין. לדוגמה, גאורגיוס הקדוש הוא הקדוש המגן של יחידות גאוגרפיות ולאומיות שונות שלא היה בהן מימיו (אנגליה, קטלוניה, מוסקבה ועוד).
יום חגו של קדוש מגן מצוין פעמים רבות על ידי אלה שהקדוש הוא מגנם, והדבר נכון במיוחד במקרה של קדוש מגן לאומי, שיומו הופך ליום חג לאותו לאום.
תופעה דומה של קישור בין ישות אלוהית לבין קבוצת בני אדם מוכרת גם בדתות לא מונותאיסטיות ורווחה עד מאוד במיתולוגיה היוונית (דוגמה אחת מני רבות היא האלה אתנה שהייתה האלה המגנה של אתונה העתיקה), וברומא העתיקה שם רווחו אלי בית ומשפחה, ואלים אשר הופקדו על תחום מסוים (לדוגמה יאנוס שהופקד על שערים, דלתות, זמן ועוד).
צופות אירופה

שטח השיפוט של צופות אירופה; אנדורה, בה אין ארגון צופות, ומדינות מחוץ לשטח השיפוט צבועות באפור.
צופות אירופה הוא המשרד האזורי של אגודת המדריכות והצופות העולמית, אשר תומך במדריכות ובצופות ביבשת אירופה, כולל מדינות ברית המועצות לשעבר ארמניה, אזרבייג'ן, בלארוס, גאורגיה, מולדובה, רוסיה ואוקראינה, ובנוסף גם קפריסין מסיבות תרבותיות וישראל מסיבות פוליטיות. המשרד האזורי של צופות אירופה תומך ב-64 ארגונים לאומיים של צופות ב-39 מדינות ובסך הכל מגיע למעל מיליון חברים.
כל המדינות הקומוניסטיות לשעבר של מרכז ומזרח אירופה ושל ברית המועצות לשעבר פיתחו ומפתחות ארגוני צופות-בנות במהלך הרנסאנס של האזור. במדינות אלה נכללות אלבניה, בולגריה, מזרח-גרמניה, הונגריה, פולין, רומניה, מדינות צ'כוסלובקיה, יוגוסלביה והמדינות הבלטיות. מתוכן, פולין, צ'כיה והונגריה הן המדינות המצליחות ביותר לפיתוח תנועת הצופות.
המשרד פועל בשיתוף פעולה עם אזור צופי אירופה של ארגון הצופים העולמי. שני המשרדים חולקים משרד משותף בבריסל בשנים האחרונות ומפעילים אתר אינטרנט משותף.
אזור אירופה פיתח שותפויות ברמה אירופאית עם מועצת אירופה, הנציבות האירופית ופורום הנוער האירופי, בנוסף, צופות אירופה חברות בשדולת הנשים האירופית.
ראו גם

אגודת המדריכות והצופות העולמית
צופי אירופה
הערות שוליים

↑  WAGGGS Europe - History and activities, WAGGGS (באנגלית)
1 2  Partners, WAGGGS (באנגלית)
צבעוני השרון

צבעוני השרון (שם מדעי: Tulipa agenensis subsp. sharonensis) הוא גאופיט מהסוג צבעוני בעל פרחים בצבע אדום בהיר עד כתום, תת-מין של צבעוני ההרים.
צבעוני השרון על גבי בול ישראלי משנת 1963
מאפיינים

צבעוני השרון  בעל פרחים גדולים ועלים זקופים וצרים. הפרח דמוי גביע בעל 6 עלי עטיף צבעוניים, צבעו אדום ובמרכז הוא חום.
צבעוני השרון נפוץ בישראל בחולות מישור החוף ובגבעות הכורכר עד הנגב. לרגלי הכרמל גדלה צורה מיוחדת שהיא צורת מעבר עם צבעוני ההרים. הפריחה בחודשים פברואר עד מרץ .
צבעוני השרון בחדרה
צבעוני השרון בחוף דור הבונים
צ'ארלי מק'גטיגן

| --- | --- |
אין תמונה חופשית
 לידה:  7 בדצמבר 1950 (בן 73) בלישנון, מחוז דניגול, אירלנד אירלנד
 שם לידה:  צ'ארלס ג'וזף מק'גטיגן
 מוקד פעילות:  אירלנד אירלנד
 תקופת הפעילות:  1986–2010 (כ־24 שנים)
 עיסוק:  זמר
 סוגה:  מוזיקת פופ 
 שפה מועדפת:  אנגלית 
 כלי נגינה:  קול, גיטרה
 פרופיל ב-IMDb
 
צ'ארלי מק'גטיגן (נולד ב-7 בדצמבר 1950) הוא זמר אירי. הוא נולד בבלישנון, שבצפון אירלנד וכיום הוא מתגורר בעיירה דרומשנבו אשר נמצאת במחוז ליטרים.
קריירה

בשנת 1994, זכה מק'גטיגן ביחד עם פול הרינגטון באירוויזיון 1994 עם השיר "Rock 'n' Roll Kids". במהלך הופעתם של השניים על בימת התחרות, הרינגטון ניגן בפסנתר ומק'גטיגן ניגן על גיטרה. הוא הופיע כזמר אורח בשיר היובל באירוויזיון, משדר מיוחד לרגל 50 שנה לתחרות.
באוגוסט 1998, בנו היחיד של מק'גטיגן, שיין מק'גטיגן, נהרג בתאונת בנייה בעת שעבד בעיר קווינסי, מסצ'וסטס.
בשנת 2015, כתב מקגטיגן את השיר "Anybody Got a Shoulder?" עבור קאט מאהון. השיר זכה במקום השני בקדם האירי לאירוויזיון 2015.
דיסקוגרפיה > אלבומים

1986 – (Songs of the Night (And Other Stories
1990 – Charlie McGettigan
1994 – Rock 'N' Roll Kids - The Album (ביחד עם פול הרינגטון)
1998 – In Your Old Room
2002 – Another Side of Charlie McGettigan
2006 – Stolen Moments
2010 – The Man from 20
2019 – Some Old Someone
הערות שוליים

↑  Irishmen die in scaffold horror, אוגוסט 1998
↑  Feds blame contractors in death of Irish laborers, ג'ים סמית', 12 ביולי 2012
| אירלנד אירלנד באירוויזיון |
| --- | --- | --- |
Eurosong • You're a Star
| השתתפויות | 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | בוץ' מור • דיקי רוק • שון דאנפי • פט מק'גיגאן • מיוראל דיי • דנה • אנג'לה פרל • סנדי ג'ונס • מקסי • טינה ריינולדס • דה סווארבריג'ס • רד וינסנט הארלי • דה סווארבריג'ס • קולם וילקינסון • קהל דאן • ג'וני לוגן • שיבה • דה דוסקיז • לינדה מרטין • מריה כריסטיאן • לאב באג • ג'וני לוגן • ג'אמפ דה גאן • קייב קונולי ודה מיסינג פאסנג'ר • ליאם ריילי • קים ג'קסון • לינדה מרטין • ניב קבאנה • פול הרינגטון וצ'ארלי מק'גטיגן • אדי פריאל • איימר קווין • מרק רוברטס • דון מרטין • דה מולאנס • אימון טול • גארי או'שונסי • מיקי הארט • כריס דורן • דונה וג'ו • בריאן קנדי • דרוויש • דסטין תרנגול ההודו • סיניד מולווי ובלאק דייזי • ניב קבאנה • ג'דווארד • ג'דווארד • ראיין דולן • קאן-לין וקייסי סמית' • מולי סטרלינג • גניקי ביירן • ברנדן מארי • ראיין או'שונסי • שרה מקטרנן • לזלי רוי • לזלי רוי • ברוק סקוליון • ויילד יות' • במבי ת'אג |  |
| שירי המדינה | "Walking the Streets in the Rain" • "Come Back to Stay" • "If I Could Choose" • "Chance of a Lifetime" • "The Wages of Love" • "All Kinds of Everything" • "One Day Love" • "Ceol an Ghrá" • "Do I Dream" • "Cross Your Heart" • "That's What Friends Are For" • "When" • "It's Nice to Be in Love Again" • "Born To Sing" • "Happy Man" • "What's Another Year" • "Horoscopes" • "Here Today Gone Tomorrow" • "Terminal 3" • "Wait Until the Weekend Comes" • "You Can Count On Me" • "Hold Me Now" • "Take Him Home" • "The Real Me" • "Somewhere in Europe" • "Could It Be That I'm in Love" • "Why Me?‎" • "In Your Eyes" • "Rock 'n' Roll Kids" • "Dreamin'" • "The Voice" • "Mysterious Woman" • "Is Always Over Now?" • "When You Need Me" • "Millennium of Love" • "Without Your Love" • "We've Got the World" • "If My World Stopped Turning" • "Love?" • "Every Song Is a Cry for Love" • "They Can't Stop the Spring" • "Irelande Douze Pointe" • "Et Cetera" • "It's for You" • "Lipstick" • "Waterline" • "Only Love Survives" • "Heartbeat" • "Playing with Numbers" • "Sunlight" • "Dying to Try" • "Together" • "22" • "Story of My Life" • "Maps" • "That's Rich" • "We Are One" • "Doomsday Blue" |  |
| ערכים קשורים | RTÉ • אירוויזיון 1971 • אירוויזיון 1981 • אירוויזיון 1988 • אירוויזיון 1993 • אירוויזיון 1994 • אירוויזיון 1995 • אירוויזיון 1997 |  |
בשנים שלא מופיעות ברשימה נעדרה אירלנד מהתחרות.
| --- | --- |
בקרת זהויות :  GND: 1124082263  LCCN: no2023048958  MusicBrainz: f3dbff15-0495-400d-a694-b5ea6e2b3ecb  VIAF: 177149294489280522881   WorldCat (עם VIAF): 177149294489280522881
צבעוני המדבר

מרבד פריחה בהר הנגב הגבוה, עם צבעוני המדבר, שמשון הדור ובן-שלח מנוצה
צִבְעוֹנִי הַמִּדְבָּר (שם מדעי: Tulipa systola) הוא מין גאופיט מהסוג צבעוני, הפורח בצבע אדום כהה. חוקרים מסוימים רואים בו תת-מין של צבעוני ההרים, ולא מין עצמאי.